b"\n_START_ARTICLE_\nSelina Ch\xc3\xb6nz\n_START_SECTION_\nVida\n_START_PARAGRAPH_\nSelina Ch\xc3\xb6nz va ser filla d'un impressor alemany, Anton M. Meyer. Va estudiar a Berna com a professora d'educaci\xc3\xb3 infantil amb el m\xc3\xa8tode Montessori. Va fer estades ling\xc3\xbc\xc3\xadstiques a Anglaterra i It\xc3\xa0lia i va ser professora d'educaci\xc3\xb3 infantil a Zuoz. M\xc3\xa9s tard, va anar a Zuric a fer de professora de magisteri. All\xc3\xa0 va tenir la idea d'escriure ella mateixa llibres per a nens._NEWLINE_El 1939 es va casar amb l'arquitecte Iachen Ulrich K\xc3\xb6nz (1899-1980), que va aportar quatre fills al matrimoni; despr\xc3\xa9s Selina i Iachen tingueren encara un altre noi, el pintor i dibuixant Steivan Liun K\xc3\xb6nz (1940-1998). Selina va canviar la grafia del seu cognom de casada, K\xc3\xb6nz, en Ch\xc3\xb6nz per adaptar-lo a l'engandin\xc3\xa8s. La fam\xc3\xadlia visqu\xc3\xa9 a Guarda fins a 1981 i all\xc3\xa0 fou on es va crear l'Uorsin.\n_START_SECTION_\nUorsin\n_START_PARAGRAPH_\nLa hist\xc3\xb2ria se situa en un poble engadin\xc3\xa8s, Guarda. I en ocasi\xc3\xb3 del Chalandamarz, la festa del primer de mar\xc3\xa7 que se celebra a l'Engadina i on els nens fan fora l'hivern fent sonar campanes pel poble._NEWLINE_El protagonista, Ursli, nom\xc3\xa9s t\xc3\xa9 una campaneta molt petita i els altres nens se'n riuen i no el volen deixar participar en la desfilada. Aleshores se'n recorda de la gran esquella que es guarda en el refugi alp\xc3\xad on pugen els ramats a l'estiu. Emprendr\xc3\xa0 un viatge perill\xc3\xb3s enmig de la neu per arribar al refugi. A la caiguda de la tarda, al poble, tothom el busca. Ell tornar\xc3\xa0 l'endem\xc3\xa0 al mat\xc3\xad, despr\xc3\xa9s de passar la nit al xalet, amb la gran esquella i podr\xc3\xa0 participar en el Chalandamarz com un gran heroi._NEWLINE_Ch\xc3\xb6nz, que coneixia l'obra de Carigiet, li deman\xc3\xa0 que fes les il\xc2\xb7lustracions del seu llibre. En els anys 1940-1945, Carigiet va fer estades a Garda, d'on va treure idees per a les il\xc2\xb7lustracions. Per exemple, la casa ve\xc3\xafna de Ch\xc3\xb6nz, la Chasa 51, va servir com a imatge per a la casa d'en Ursli en el llibre._NEWLINE_Del llibre se'n vengueren m\xc3\xa9s d'un milio d'exemplars, en les traduccions alemanya i a altres lleng\xc3\xbces. No ha estat tradu\xc3\xaft al catal\xc3\xa0. Se n'han fet tamb\xc3\xa9 adaptacions filmades."